
DIRECŢIA PATRIMONIU




    
   PRIMAR

BIROU S.A.D.

Nr. SC2005-007967/25.05.2005                                       dr.ing. Gheorghe Ciuhandu

R E F E R A T


Spaţiul cu altă destinaţie decât aceea de locuinţă din Timişoara, situat la parterul imobilului din Timişoara, str. Ştefan cel Mare nr.33, înscris în CF nr.1296 Timişoara, nr. top. 7154, în suprafaţă de 25,23 m.p., este în proprietatea Statului Român, în adminiatrarea Primăriei Municipiului Timişoara, liber din punct de vedere juridic şi neînchiriat. Imobilul din str. Ştefan cel Mare nr.33 nu este revendicat în baza Legii 10/2001 şi nu există litigii pe rolul instanţelor judecătoreşti cu privire la acesta.
Prin cererea înregistrată la Primăria Municipiului Timişoara sub nr. SC2005-005055/22.03.2005, Filiala ASOCIAŢIEI “PRO DEMOCRAŢIA”, PRO DEMOCRAŢIA – CLUB TIMIŞOARA, a solicitat închirierea unui spaţiu pentru sediu filială. 
În şedinţa Comisiei de aplicare a H.C.L.M.T. nr. 34/1998, din data de 14.04.2005 analizându-se solicitarea s-a hotărât propunerea spaţiului cu altă destinaţie decât aceea de locuinţă din Timişoara, situat la parterul imobilului din Timişoara, str. Ştefan cel Mare nr.33 în suprafaţă de 25,23 mp.

Filiala ASOCIAŢIEI “PRO DEMOCRAŢIA”, PRO DEMOCRAŢIA – CLUB TIMIŞOARA, prin adresa înregistrată la Primăria Municipiului Timişoara cu nr. SC2005-007967/28.04.2005, acceptă închirierea spaţiului cu altă destinaţie decât aceea de locuinţă din Timişoara, situat la parterul imobilului din Timişoara, str. Ştefan cel Mare nr.33, în suprafaţă de 25,23 mp.

Având în vedere cele prezentate,

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind atribuirea spaţiului cu altă destinaţie decât aceea de locuinţă din Timişoara, situat la parterul imobilului din Timişoara, str. Ştefan cel Mare nr.33, înscris în CF nr.1296 Timişoara, nr. top.7154, în suprafaţă de 25,23 m.p., către PRO DEMOCRAŢIA – CLUB TIMIŞOARA, filiala ASOCIAŢIEI “PRO DEMOCRAŢIA” pe baza de contract de închiriere, pe o perioadă de 5 ani, cu destinaţia de sediu. 

